**Erezie pentru vacanța mare**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mulțumesc Doamne dar ce să fac oare cu

vacanța Cu libertatea asta fără obiect și fără

subiect numai cu predicat Bineînțeles că știu

Pot pleca la mare (neagră de tot) și la munte

(dincolo de noi) Totuși nu-mi pot permite

Din generozitate și respect față de relieful

patriei

Îmi rămâne la dispoziție cosmosul proxima speranță

Așa că trebuie să-mi recondiționez capsula personală

beciul de la țară

Murături sunt sunt

Damigeana cu vin și plec imediat este este

Brânza la burduf la burduf

Cârnați de porc nestresat de țară avem avem

Etc este este

Și să nu uit

Apa rămâne în fântână

iar

parlamentarii rămân pe mâna extratereștrilor apropiații lor

Domnule Fesbuc by by

Hai netpensionare

Costel Zăgan, EREZII DE-O CLIPĂ